Jacques Perrin

pisi|Jacques Perrin ja Marcello Mastroianni Zurlini filmis "Cronaca familiare" (1962)

Jacques Perrin (sünninimi Jacques André Simonet; 13. juuli 1941 Pariis – 21. aprill 2022 Pariis) oli prantsuse filminäitleja ja filmiprodutsent, Académie des Beaux-Artsi liige (2016). 

Itaalia filmirežissöör Valerio Zurlini märkas Perrini ühes draamalavastuses. Zurlinile avaldas tema talent piisavalt muljet, et anda talle esimene peaosa romantilises draamafilmis "La Ragazza con la valigia" (1961), kus 16-aastane Lorenzo armub Aidasse, keda mängis Claudia Cardinale. Perrinist sai üks Zurlini lemmiknäitlejaid.

Ta mängis kahes Jacques Demy muusikalfilmis: "Rocheforti tüdrukud" (1967) ja "Eeslinahk" (1970), mõlemas koos Catherine Deneuve'iga.

27-aastaselt asutas ta filmiprodutseerimise ettevõtte ning tema esimeseks filmiks produtsendina oli Costa-Gavrase 1969. aastal valminud poliitiline triller "Z". Film nomineeriti parima filmi Oscarile.
1976. aastal produtseeris Perrin Jean-Jacques Annaud' sõjafilmi "Must ja valge värvides". Film võitis parima võõrkeelse filmi Oscari. Samal aastal valmis Valerio Zurlini uus film "Tatarlaste kõrb", mille üks produtsente ja osatäitjaid (leitnant Drogo rollis) oli Perrin.

1990. aastatel pühendus Perrin loodusdokumentaalfilmide tegemisele. Ta oli 1995. aastal "Microcosmose" produtsent ning 2001. aastal "Winged Migrationi", 2009. aastal "Océansi" ja 2015. aastal "Seasonsi" produtsent ja kaasrežissöör.

Jacques Perrin suri aprillis 2022 ja on maetud Père-Lachaise'i kalmistule.

Tunnustus
pisi|Jacques Perrin (2013)
Teenetemärgid
50px Auleegioni komandöriklassi orden (2016)
50px Ordre national du Mérite'i komandöriklassi orden
50px Ordre des Arts et des Lettresi rüütliklassi orden
Filmiauhinnad
1966 – Veneetsia filmifestivali parima meesnäitleja auhind (rollide eest filmides "La busca" ja "Un uomo a metà")
1997 – parima produtsendi César ("Microcosmos")
2011 – parima dokumentaalfilmi César ("Océans")

Välislingid

Kategooria:Prantsusmaa filminäitlejad
Kategooria:Prantsusmaa filmiprodutsendid
Kategooria:Auleegioni ohvitserid
Kategooria:Père-Lachaise'i kalmistule maetud
Kategooria:Sündinud 1941
Kategooria:Surnud 2022